喇沙小學

喇沙小學（英文：La Salle Primary School）係香港一間擁有名望嘅全日制男仔小學，喺九龍仔喇沙利道，係天主教喇沙會喺香港開辦嘅第三間學校同埋第一間小學；以學生人數計，亦係全香港最大嘅小學。因直屬嘅關係，大部份畢業生都有機會升讀對面馬路嘅喇沙書院。 歷史 創立 1957年前，喇沙書院喺喇沙小學依家嘅地址開辦第七、八班，即係依家嘅小學五、六年級。1957年9月，正式脫離喇沙書院成立喇沙小學，五、六年級各兩班，由彭亨利修士擔任創校校長，做咗27年。當時嘅校舍係喇沙書院嘅附屬建築。下晝上堂，上晝俾教育署借用。